PATVIRTINTA

Vilniaus lietuvių namų direktoriaus

2014 m. sausio 17 d. įsakymu Nr. V1-10 (1.3)

(Vilniaus lietuvių namų direktoriaus

2016 m. gruodžio 5 d. įsakymo Nr. V1-116 (1.3),

2018 m. sausio 15 d. įsakymo Nr. V1-11 (1.3),

2021 m. gruodžio 30 įsakymo Nr. V1-174 (1.3),

2025 m. birželio 25 d. įsakymo Nr. V1-89 (1.3) redakcija)

**VILNIAUS LIETUVIŲ NAMŲ PROJEKTAS „MOKYTOJAS – MOKYTOJUI“**

**I SKYRIUS**

**PROJEKTO PAGRINDIMAS**

**Atvirumas ir bendradarbiavimas: mokomės, atrandame, dalijamės kartu**

Dėl besikeičiančių visuomenės reikalavimų mokyklai ir mo­kytojo profesijai, naujo mokytojo vaidmens pastaraisiais metais dėmesio centre vis dažniau atsiduria mokytojo asmenybės ypatumai, jo santykiai su vertybėmis, etiniai darbo aspektai. Mokytojo profesionalumas siejamas su jo asmenybės ypatumais, o ne vien dalyko žinojimu, didėja mokytojo atsakomybė ir plečiasi jos ribos: nuo tarpininko tarp mokymo programos ir mokinio prie asmeniškesnio, specifiško situaci­jos atžvilgiu požiūrio į mokymą, išsilavinusio, laisvo ir atsakingo žmogaus ugdymo.

Mokytojui svarbu save pažinti ne tik kaip žmogų, bet ir kaip profesionalą, žinoti, kas jam geriau pavyksta ir kas prasčiau, įsisąmoninti savo profesinius uždavinius, tikslus, profesinės veiklos vietą gyvenime. Greitėjanti kaita trumpina naujovių įsisavinimo laiką, todėl viską aprėpti, išmokti net ir patiems mokytojams taptų neįmanoma be pasidalijimo intelektualiniais resursais bei įgyta praktine patirtimi. Suprantama, kad dabartiniame švietimo reformos etape jos sėkmę lemia pedagogų kompetencija, todėl mokymosi švietimo sistemoje ir mokymosi iš gyvenimo patirties jungtis yra viena iš prioritetinių visuomenės tobulinimo sričių.

Mokytojams ypatingai svarbu įgyti naujų kompetencijų ir pereiti prie inovatyvios pedagogikos, todėl nuolatinis mokytojų mokymasis yra įmanomas tik kuriant mokymosi kultūrą visuomenėje bei diegiant jiems pačias įvairiausias mokymosi aplinkas. Šiuo požiūriu labai svarbi mokytojų metodinė veikla, kuri skirta kvalifikacijai, praktinei veiklai tobulinti, keičiantis pedagogine patirtimi, naujausia metodine ir dalykine informacija. Metodinė veikla – darbas, kurį inicijuoja patys mokytojai ir mokykla, pasirinkdami jos turinį ir formas. Mokytojų metodinė veikla orientuota į mokytojų kūrybiškumą ir atsakingumą, kurios viena iš interakcinių mokymosi aplinkų - gerosios patirties sklaida (atviros pamokos).

Gimnazijos bendruomenėje ypač skatinama lyderystė, kūrybiškumas, bendradarbiavimas. Ieškoma naujų ugdymo kokybės gerinimo galimybių, naujų dalijimosi gerąja patirtimi formų. Mokytojai dirba labai kūrybiškai, siekia sėkmingo ugdymo turinio įgyvendinimo, ieškodami naujų, aktyvių ir įdomių veiklų, kurios skatina mokinius kelti motyvaciją, leidžia pajusti sėkmę. Didžiausi teigiami pokyčiai mokykloje vyksta tada, kai kartu mokosi visa mokyklos bendruomenė, o viena iš labiausiai pedagogų vertinamų kvalifikacijos tobulinimo formų – gerosios patirties perėmimas ir dalijimasis tarp mokytojų. Skatiname  mokytojus dalintis tuo, kas sukaupta, išbandyta praktiniame darbe, mokytis vieniems iš kitų, rinkti kolegų pasiūlytas idėjas bei jas taikyti savo darbe. Dalijimasis gerąja patirtimi – mūsų sėkmės garantas.

**II SKYRIUS**

**PROJEKTO TIKSLAS IR UŽDAVINIAI**

Projekto tikslas – skatinti  mokytojų mokymąsi drauge ir dalijimąsi savo patirtimi, domėjimąsi kolegų pasiekimais, metodinėmis naujovėmis, plėtoti bendradarbiavimą su kitomis Lietuvos ir užsienio mokyklomis bei pedagogais, sudaryti sąlygas ilgalaikiam kvalifikacijos tobulinimui diegiant naujoves.

Projekto uždaviniai:

1. sudaryti sąlygas praktinėje veikloje įgyti žinių bei įgyti ir / ar patobulinti bendrąsias, dalykines, didaktines kompetencijas;

2. pedagogų tobulinimąsi sieti su pokyčiais ugdymo procese;

3. taikyti lanksčias pedagogų kvalifikacijos tobulinimo formas.

**III SKYRIUS**

**DALYVIAI**

Vilniaus lietuvių namų pedagogai.

**IV SKYRIUS**

**NUMATOMI REZULTATAI**

Visų dalykų mokytojai veda atviras, integruotas, netradicines pamokas pagal  atnaujintas Bendrąsias programas gimnazijos bendruomenei, Lietuvos bei užsienio mokyklų mokytojams. Mokytojai įgis ir / ar patobulins bendruosius gebėjimus. Kolegialus  mokytojų bendradarbiavimas, keitimasispatirtimi sąlygoja prasmingus pokyčius, lemiančius ugdymo kokybę.

**V SKYRIUS**

**ORGANIZATORIAI**

Direktoriaus pavaduotoja ugdymui Vilma Balčiūnienė, Socializacijos skyriaus vedėja Ineta Baubinienė, Užsienio lietuvių švietimo skyriaus vedėja Janina Varnienė, Metodinės tarybos pirmininkė Edita Juozėnienė.

**VI SKYRIUS**

**PROJEKTO TRUKMĖ**

Projekto trukmė 5 metai. Projektas bus vykdomas keliais etapais.

**I etapas**

Projekto rengimas ir veiklų planavimas 2024 m.

Projekto vykdymas 2024 metai.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Tarpinė projekto veiklos analizė, tarpinės ataskaitos rengimas.

**II etapas**

Projekto tęstinumas 2025–2028 m. ir naujų veiklų planavimas.

Projekto vykdymas 2025–2028 metai.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Projekto veiklos analizė, ataskaitos rengimas

**VII SKYRIUS**

**SITUACIJOS ANALIZĖ**

**Stiprybės**

Nuolatinis mokytojų mokymasis yra įmanomas tik kuriant mokymosi kultūrą bei diegiant jiems pačias įvairiausias mokymosi aplinkas.

Mokytojų metodinė veikla skirta kvalifikacijai, praktinei veiklai tobulinti, keičiantis pedagogine patirtimi, naujausia metodine ir dalykine informacija.

**Silpnybės**

Stokojama dalijimosi gerąja (ir ne tik ) profesine patirtimi.

**Galimybės**

Mokytojai ir mokyklų bendruomenių nariai įgis ir/ar patobulins dalykines, didaktines ir bendrąsias kompetencijas.

Sudarytos sąlygos pasidalijimui gerąja patirtimi.

Dalijimasis gerąja patirtimi – mokytojo darbo sėkmės garantas

**Grėsmės**

Nėra tyrimų, parodančių kiek mokytojų kvalifikacijos tobulinimas įtakoja mokinių ugdymo kokybę.

**VIII SKYRIUS**

**PRIEMONIŲ PLANAS**

**2024**–**2028 METAI**

| Eil. Nr. | Veikla  | Data  | Vykdytojai  | Finansavimas  |
| --- | --- | --- | --- | --- |
| 1. | Dalyvauti įvairiuose projektuose, konferencijose, seminaruose, mokymuose, nuolat tobulintis (pagal pedagogų poreikius ir gimnazijos veiklos prioritetus). Skleisti dalyko metodikos naujoves, inovacijas | Per mokslo metus | Metodinė taryba | Biudžeto lėšos |
| 2.  | Organizuoti metodinę visų dalykų atvirų pamokų savaitę Lietuvos ir užsienio mokyklų mokytojams pagal atskirą Vilniaus lietuvių namų direktoriaus patvirtintą grafiką | Lapkritis–gruodis | Metodinė taryba | Biudžeto lėšos |
| 2. | Gerosios patirties sklaida |
| Organizuoti integruotas, netradicines, edukacines istorijos, geografijos ir užsienio kalbų pamokas 5–8, I–IV G klasių mokiniams | Per mokslo metus | Dalykų mokytojai | Biudžeto lėšos |
| 3. | Organizuoti netradicines –edukacines pasaulio pažinimo pamokas įvairiose mokymosi erdvėse pradinių klasių mokiniams. | I–IV ketv. | Pradinio ugdymo mokytojai | Biudžeto lėšos |
| 4. | Skleisti gerąją patirtį užsienio lietuviškų mokyklų pedagogams.Vesti atviras pamokas užsienio lietuviškų mokyklų mokytojams, bendrauti ir bendradarbiauti su užsienio lietuviškų mokyklų pedagogais rengiant projektus | Per mokslo metus | Metodinė taryba | Biudžeto lėšos |
| 5. | Apibendrinti metodinėse grupėse dirbančių mokytojų sėkmės patirtis ir pristatyti Metodinei tarybai vieno mokytojo sėkmės istoriją | Birželis  | Metodinė taryba | Biudžeto lėšos |
| 6. | Rengti ir publikuoti aktualią metodinę medžiagą gimnazijos tinklapyje  | Sausis–gruodis | Metodinė taryba  | Biudžeto lėšos |
| 7. | Kaupti metodinę medžiagą, dalykų mokytojams rengti kompetencijos aplankus | Per mokslo metus | Metodinė taryba | Biudžeto lėšos |
| 8. | Skleisti švietimo idėjas, pedagogikos mokslo naujoves, pažangią mokytojų patirtį mokyklos bendruomenei | Per mokslo metus | Metodinė taryba | Biudžeto lėšos |

**Pastaba**. Priemonių planas patikslinamas kiekvienais metais.